Sýkorka hôrna

Sýkorka hôrna alebo sýkorka lesklohlavá (lat. Poecile palustris alebo Parus palustris) je druh z čeľade sýkorkovité. Žije v oblasti od Severných Pyrenejí, západného Francúzska a Spojeného kráľovstva až k južnému Uralu. Ojedinele sa tiež vyskytuje v severnej Anatólii a na Kaukaze. V Rusku je jej rozšírenie prerušené na vzdialenosť  a opäť sa vyskytuje vo východnej Ázii.  Nie je sťahovavá, len výnimočne prelieta do vzdialenejších miest. Podľa Medzinárodnej únie na ochranu prírody a prírodných zdrojov Sýkorka hôrna patrí medzi najmenej ohrozené druhy, trend celkovej populácie je klesajúci, stavy v Európe v rokoch 19802013 mierne poklesli.

 Opis 
Má dĺžku tela asi 11 -  a váži medzi 8,5 - 11,5 g. Vršok hlavy, krk a oblasť brady sú čierne. Chrbát je pomerne jednotne šedo-hnedý a brucho je belavé. Od veľmi podobnej sýkorky čiernohlavej sa líši malou ostro ohraničenou škvrnou pod zobákom, lesklou čiernou farbou na hlave a absenciou svetlých polí na krídlach.

 Výskyt a stav na Slovensku 
Je stála, prelietava len malé vzdialenosti. Žije hlavne v listnatých lesoch nížin a menej v zmiešaných lesoch na celom území Slovenska až nad  (Ždiar, ). Hniezdi hlavne do , nad  ako hniezdič nezistená.

Odhadovaný počet hniezdiacich párov je 60 000 - 150 000, zimujúcich jedincov 200 000 - 500 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý. Stupeň ohrozenia S - vyhovujúci ochranársky status.

 Hniezdenie 
Sýkorka hôrna hniezdi v dutých spráchnivelých pňoch. Do dutiny si nanosia machy a srsť. Hniezdia dva krát, v prvom hniezdení môžu mať 7 - 10 vajíčok, v druhom mávajú 5 - 9. Vajíčka sú biele s hnedými a hrdzavými škvrnkami. Na vajíčkach sedí samica. Mláďatá sa vyliahnu po 13 - 15 dňoch. Rodičia ich kŕmia 17 - 18 dní a po vyletení z hniezda dokrmujú asi 10 dní.

 Potrava 
Živí sa drobným hmyzom a v zime semenami.

 Ochrana 
Je zákonom chránená, spoločenská hodnota je 500 € . Druh je zaradený do Bernského dohovoru (Príloha II).

 Hlas 

Volanie je výrazné "i-tjü", opakované "čiü čiü čiü čiü" alebo "istje istje che-che-che-che" či "si-si-di-di". Ozýva sa aj jednoduchým "cit". Spieva mäkko, opakovane "ťip ťip ťip ťip ťip.." alebo "pti pti pti pti..".

 Galéria 

 Referencie 

 Iné projekty 

 Externé odkazy 
 Sýkorka hôrna na iucnredlist.org



 Zdroj 


Kategória:Sýkorkovité
Kategória:Najmenej ohrozené druhy
Kategória:Vtáky na Slovensku